28. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 77/Φ.183568/87  της 22 Ιαν./3 Φεβρ. 1987 (ΦΕΚ Β΄ 41) Καθορισμός τύπου Εγχειριδίου για τα πρότυπα, τις διαδικασίες και τις διατάξεις απόρριψης στη θάλασσα υγρών επιβλαβών ουσιών που μεταφέρονται χύμα με χημικά δ/ξ. Έχοντας υπόψη: α)Το άρθρο έβδομο παρ. 2(α) του Νόμ. 1269/82 (ΦΕΚ 89Α΄/21.7.82) με τον οποίο κυρώθηκε η Δ. Σύμβαση MARΡOL 73/78 «πρόληψη της ρύπανσης της θάλασσας από πλοία», όπως ισχύει. β)Τα άρθρα πρώτο παρ. (β) και δεύτερο του Π.Δ. 404/86 (ΦΕΚ 182Α΄/26.11.1986), αποφασίζουμε: Καθορίζουμε τον τύπο του Εγχειριδίου για τα πρότυπα, τις διαδικασίες και τις διατάξεις απόρριψης στη θάλασσα υγρών επιβλαβών ουσιών που μεταφέρονται χύμα σε χημικά δ/ξ, όπως αυτές περιέχονται στην απόφαση MEPC 18(22) 5.12.86 της επιτροπής προστασίας θαλάσσιου περιβάλλοντος (MEPC) του ΙΜΟ. Τα παραπάνω πρότυπα και διαδικασίες θα εφαρμόζονται από τα υπόχρεα χημικά δ/ξ τα οποία μεταφέρουν φορτία επιβλαβών ουσιών που περιέχονται στους καταλόγους ουσιών του Παραρτήματος ΙΙ της Δ. Συμβάσεως MARΡOL 73/78. Με βάση τον παραπάνω γενικό τύπο Εγχειριδίου καθένα από τα υπόχρεα χημικά δ/ξ πρέπει να διαθέτει μέχρι τις 6.4.1987 ειδικό Εγχειρίδιο κατάλληλο για τα φορτία τα οποία αυτό επιτρέπεται να μεταφέρει. Το Εγχειρίδιο κάθε υπόχρεου χημικού δ/ξ θα εγκρίνεται από την ΕΕΠ ή τον αναγνωρισμένο Νηογνώμονα που παρακολουθεί το πλοίο αυτό. Η απόφαση αυτή να δημοσιευθεί στην Εφημερίδα της Κυβερνήσεως και να εφαρμοστεί. 